CELEX: E2009P0008
Language: el
Date: 2009-12-02 00:00:00
Title: Προσφυγή που ασκήθηκε στις 2 Δεκεμβρίου 2009 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-8/09)

14.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/26
            
         Προσφυγή που ασκήθηκε στις 2 Δεκεμβρίου 2009 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-8/09)
   2010/C 8/09
   Στις 2 Δεκεμβρίου 2009 ασκήθηκε προσφυγή κατά της Ισλανδίας ενώπιον του Δικαστηρίου ΕΖΕΣ από την Εποπτεύουσα Αρχή ΕΖΕΣ, εκπροσωπούμενη από τους Xavier Lewis και Florence Simonetti, ενεργούντες ως αντιπρόσωποι της Εποπτεύουσας Αρχής της ΕΖΕΣ, Rue Belliard 35, 1040 Bruxelles/Brussel, BELGIQUE/BELGIË.
   Η Εποπτεύουσα Αρχή της ΕΖΕΣ ζητά από το Δικαστήριο ΕΖΕΣ να αναγνωρίσει ότι:
   
               1)
            
            
               Η Δημοκρατία της Ισλανδίας, παραλείποντας να θεσπίσει ή να κοινοποιήσει, εντός της ταχθείσας προθεσμίας, στην Εποπτεύουσα Αρχή τα αναγκαία μέτρα για την εφαρμογή της πράξης που αναφέρεται στο σημείο 5 του κεφαλαίου III του Παραρτήματος II της συμφωνίας για τον Ευρωπαϊκό Οικονομικό Χώρο (Οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ για την προσέγγιση των νομοθεσιών των κρατών μελών σχετικά με τους ανελκυστήρες), όπως προσαρμόστηκε στη συμφωνία ΕΟΧ με το πρωτόκολλο 1, παρέβη τις υποχρεώσεις που υπέχει βάσει της εν λόγω πράξης και του άρθρου 7 της συμφωνίας ΕΟΧ
               και
            
         
               2)
            
            
               Η Δημοκρατία της Ισλανδίας θα καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η παρούσα υπόθεση αφορά τη μη εφαρμογή οδηγίας σχετικά με τα μηχανήματα.
            
         
               —
            
            
               Η Εποπτεύουσα Αρχή της ΕΖΕΣ ισχυρίζεται ότι δεν έλαβε κανένα στοιχείο εκ μέρους της Κυβέρνησης της Ισλανδίας που να καταδεικνύει ότι η οδηγία για τα μηχανήματα έχει εφαρμοστεί στο δίκαιο της Ισλανδίας ούτε διαθέτει πληροφορίες για το γεγονός ότι η Ισλανδία έλαβε τα απαραίτητα μέτρα για να εξασφαλίσει τη συμμόρφωση με την οδηγία.
            
         
               —
            
            
               Η Εποπτεύουσα Αρχή της ΕΖΕΣ ισχυρίζεται ότι η κυβέρνηση της Ισλανδίας δεν αμφισβήτησε το γεγονός ότι δεν θέσπισε τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί με την εν λόγω οδηγία.